SET พลิกปิดบวก 0.20 จุด หวังเงินเฟ้อไทย ส.ค. ต่ำกว่า 8%
SET พลิกปิดบวก 0.20 จุด นักลงทุนรอตัวเลขเงินเฟ้อเดือน ส.ค.ของไทย คาดออกมาต่ำกว่าที่ตลาดคาดที่ 8% และรอติดตามการประชุม ECB วันที่ 8 ก.ย. แนวโน้มสัปดาห์หน้าให้แนวรับที่ 1,610 จุด และ แนวต้าน 1,635 จุด
SET พลิกปิดบวก 0.20 จุด นักลงทุนรอตัวเลขเงินเฟ้อเดือน ส.ค.ของไทย คาดออกมาต่ำกว่าที่ตลาดคาดที่ 8% และรอติดตามการประชุม ECB วันที่ 8 ก.ย. แนวโน้มสัปดาห์หน้าให้แนวรับที่ 1,610 จุด และ แนวต้าน 1,635 จุด
2 ก.ย. 2565

โดยนักวิเคราะห์ กล่าวว่า วันนี้ดัชนีตลาดหุ้นไทยไซด์เวย์เพื่อรอตัวเลขเงินเฟ้อเดือน ส.ค.ของไทยที่กระทรวงพาณิชย์จะแถลงวันที่ 5 ก.ย. เบื้องต้นคาดว่าจะถึง 8% อย่างที่ตลาดคาด หากออกมาเช่นนั้นจะเป็นปัจจัยให้ดัชนีปรับตัวขึ้นได้ต่อ
นอกจากนี้ ยังต้องติดตามการปรับขึ้นอัตราดอกเบี้ยของธนาคารกลางยุโรป (ECB) ในการประชุมวันที่ 8 ก.ย.ที่จะกระทบความกังวลต่อการฟื้นตัวของเศรษฐกิจกลุ่มยุโรป แตกต่างจากสหรัฐที่เศรษฐกิจแข็งแกร่งและการจัดการปัญหาเงินเฟ้อทำได้ง่ายกว่าอย่างไรก็ตาม วันนี้ยังมีแรงขายจากนักลงทุนต่างชาติอย่างต่อเนื่อง
“ดัชนีจะมีการเคลื่อนไหวตามระยะเวลาที่ตัวเลขทางเศรษฐกิจของประเทศสำคัญๆ ออกมา โดยเดือนนี้เรามองว่าดัชนีจะเคลื่อนไหวเป็นฟันปลา และไม่เคลื่อนไหวไปไหนมากนัก” นักวิเคราะห์ กล่าว
สำหรับแนวโน้มตลาดหุ้นไทยในสัปดาห์หน้ามองว่าจะยังคงไซด์เวย์ต่อเนื่อง โดยนักลงทุนยังอยู่ระหว่างรอติดตามตัวเลขเศรษฐกิจสำคัญที่จะทยอยออกมา ให้แนวรับ 1,610 จุด และแนวต้าน 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 3,044.96 ล้านบาท ปิดที่ 166.50 บาท เพิ่มขึ้น 0.50 บาท
IVL มูลค่าการซื้อขาย 2,277.13 ล้านบาท ปิดที่ 40.75 บาท ลดลง 1.00 บาท
BANPU มูลค่าการซื้อขาย 1,808.15 ล้านบาท ปิดที่ 13.90 บาท ลดลง 0.10 บาท
KBANK มูลค่าการซื้อขาย 1,800,90 ล้านบาท ปิดที่ 152.00 บาท ลดลง 0.50 บาท
CPALL มูลค่าการซื้อขาย 1,676.96 ล้านบาท ปิดที่ 60.00 บาท ลดลง 0.75 บาท